Paulo Sérgio Pinheiro

Paulo Sérgio Pinheiro (Rio de Janeiro, 1944ko urtarrilaren 8a) jurista brasildarra da, lan garrantzitsuak izan ditu Nazio Batuen Sistemaren barruan.

 Biografia 
Rio de Janeiron jaio zen. Ibilbide akademiko luzea du, eta kargu akademikoak izan ditu São Pauloko Unibertsitatean, besteak beste.

Nazio Batuen Sisteman, Myanmareko giza eskubideen egoerari buruzko kontalari berezia izan zen. Nazio Batuen kontalari berezia Burundin ere (1995 - 1999), eta Giza Eskubideak Sustatu eta Babesteko Azpibatzordearen kide zen. 

2003an, Kofi Annan idazkari nagusiak aditu independente izendatu zuen Pinheiro, idazkariorde nagusiaren kategoriarekin, haurren aurkako indarkeriaren mundu-fenomenoari buruzko azterketa sakona prestatzeko, Batzar Orokorrari 2006an aurkeztua izan zena.

2004-2011 aldian Amerikako Estatuen Erakundeko Amerikarteko Giza Eskubideen Batzordeko zazpi mandatarietako bat izan zen eta haurren eskubideen ardura berezia izan zuen. Nazio mailan, Brasilen, Giza Eskubideetarako Estatu Federaleko idazkari lanetan aritu zen, Fernando Henrique Cardoso presidentearekin.

2011an, Siriarako Nazioarteko Ikerketa Batzordeko lehendakari izendatu zuten Pinheiro.Stephanie Nebehay (March 15, 2021), U.N. says has helped 12 jurisdictions prepare Syrian war crimes cases Reuters.

 Erreferentziak 

Kategoria:Gizabanako biziak
Kategoria:1944ko jaiotzak
Kategoria:Nazio Batuen Errelatoreak

Kategoria:Kariokak